|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ,**  **ΠΕΡΙΦΕΡΕΙΑΚΗ ΔΙΕΥΘΥΝΣΗ Α/ΘΜΙΑΣ & Β/ΘΜΙΑΣ ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ**  **ΔΙΕΥΘΥΝΣΗ Π.Ε. ΑΝΑΤΟΛΙΚΗΣ ΘΕΣ/ΝΙΚΗΣ**  **69o ΔΗΜ. ΣΧΟΛΕΙΟ ΘΕΣΣΑΛΟΝΙΚΗΣ**  **Ταχ. Δ/νση: Ζ. Παπαζαφειρίου 2-4, Χαριλάου, Τ.Κ. 54249**  **Πληροφορίες: Θεολόγος Νταϊρούσης**  **Τηλέφωνο/Fax: 2310 309714**  **e-mail: mail@69dim-thess.thess.sch.gr** | |  | |  | | | |  | |
|  | | | | | | | |  |  | | |
| **Θεσσαλονίκη, 11-10-2017**  **Αριθ. Πρωτ.: 217**  **Προς: Την κ. Δ/ντρια Α΄/θμιας Εκπαίδευσης Ανατολικής Θεσσαλονίκης** | | |
|  |  | | | | |  |  | | | |
|  | |  | | | | | | | |

**Θέμα: «Πρόσκληση εκδήλωσης ενδιαφέροντος σχετικά με την 3ήμερη εκδρομή της Στ΄ (έκτης) τάξης του σχολείου μας στην Αθήνα συμπεριλαμβανομένων επισκέψεων στη Βουλή των Ελλήνων και σε άλλους αρχαιολογικούς- πολιτιστικούς χώρους»**

O Διευθυντής του **69ου ΔΗΜΟΤΙΚΟΥ ΣΧΟΛΕΙΟΥ ΘΕΣΣΑΛΟΝΙΚΗΣ** ζητά εκδήλωση ενδιαφέροντος από τα τουριστικά γραφεία για τη διοργάνωση της 3ήμερης εκδρομής της **Στ΄**  τάξης του σχολείου μας **στις 01-02-03 ΔΕΚΕΜΒΡΙΟΥ 2017** στην Αθήνα, στο πλαίσιο των επισκέψεων των Σχολείων στη Βουλή των Ελλήνων.

**ΛΗΞΗ ΠΡΟΘΕΣΜΙΑΣ ΠΡΟΣΦΟΡΩΝ**

**ΔΕΥΤΕΡΑ 16 Οκτωβρίου 2017 και ώρα 08:30 .**

Οι προσφορές των τουριστικών γραφείων, θα πρέπει να κατατεθούν σε κλειστούς φακέλους, στο γραφείο της Δ/νσης του σχολείου. Εκπρόθεσμες προσφορές δε θα ληφθούν υπόψη. Η εκδρομή θα πραγματοποιηθεί το διάστημα από **01** έως **03** **ΔΕΚΕΜΒΡΙΟΥ 2017** (δύο διανυκτερεύσεις) με αναμενόμενη συμμετοχή 20 μαθητών/τριών, 20 γονέων/κηδεμόνων, τριών (3) συνοδών εκπαιδευτικών. Παρακαλούμε να μας γίνει γνωστή **η τιμή κατ’ άτομο** **συμμετοχής**, λαμβάνοντας υπόψη τα παρακάτω:

**Τρόπος μετακίνησης**: **με λεωφορείο.** Ένα (1) λεωφορείο των  (50) θέσεων

(μοντέλο 2010 και νεώτερο)

**Η προσφορά θα πρέπει να περιέχει και να εξασφαλίζει τα παρακάτω:**

* Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη προαιρετική ασφάλιση για περίπτωση ατυχήματος ή ασθένειας μαθητή ή συνοδού εκπ/κού.
* Διασφάλιση ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από το νόμο προδιαγραφές (δελτίο καταλληλότητας, ΚΤΕΟ, ζώνες ασφαλείας κ.τ.λ) για την μεταφορά μαθητών.
* Το λεωφορείο θα πρέπει να είναι διαθέσιμο σύμφωνα με το πρόγραμμα που θα καταρτιστεί από το σχολείο, καθώς και για οποιαδήποτε αλλαγή που μπορεί να προκύψει από αστάθμητους παράγοντες και θα υπάρξει έλεγχος από την Τροχαία πριν την αναχώρηση.
* Συνοδός καθ’ όλη τη διάρκεια του ταξιδιού και σε όλους τους χώρους επίσκεψης.
* Διαμονή σε ξενοδοχείο από 4 αστέρων και άνω, στην περιοχή της Ακρόπολης, χωρίς μπαλκόνια για την ασφάλεια των μαθητών, με δυνατότητα πρόσβασης του λεωφορείου, σε δίκλινα δωμάτια, για τους μαθητές και τους συνοδούς τους και μονόκλινα για τους εκπαιδευτικούς. Τα ξενοδοχεία που θα προταθούν να αναφέρονται ονομαστικά στην προσφορά, να πληρούν όλες τις απαραίτητες προϋποθέσεις για τη σωστή και ασφαλή διαμονή των μαθητών/τριών και να προσκομιστεί βεβαίωση διαθεσιμότητας δωματίων.
* Η προσφορά να περιλαμβάνει την παροχή ημιδιατροφής στα ξενοδοχεία σε μπουφέ.
* Όλοι οι κοινόχρηστοι χώροι του ξενοδοχείου να είναι στη διάθεση του σχολείου και σε πλήρη λειτουργία κατά τη διαμονή μας.
* Το πρακτορείο δεσμεύεται να προσκομίσει αντίγραφο διαθεσιμότητας και αντίγραφο κράτησης των δωματίων στα επιλεγμένα ξενοδοχεία μετά τη σύνταξη του ιδιωτικού συμφωνητικού και την καταβολής της α’ δόσης .
* Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (η κάλυψη θα γίνεται από την τραπεζική εγγύηση του Τουριστικού Γραφείου και το ποσό που καθορίζει το σχολείο θα πρέπει να είναι τουλάχιστον 5πλάσιο του συμφωνηθέντος ποσού).
* Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανώτερης βίας (εκλογές κ.λπ.), δεν θα έχει καμία επιβάρυνση το σχολείο.
* Επιστροφή του ποσού συμμετοχής μαθητή και συνοδού στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του.

Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή και συνοδό χωριστά.

Θα δοθούν αποδείξεις πληρωμής στον κάθε γονέα χωριστά.

Οι αναγραφόμενες τιμές δεν θα μεταβληθούν για κανένα λόγο και οποιαδήποτε αναπροσαρμογή των τιμών στη διαμονή, μετακίνηση κτλ. θα βαρύνει το πρακτορείο.

Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό που θα υπογραφεί μεταξύ του σχολείου και του πρακτορείου, σύμφωνα με τις κείμενες διατάξεις, το οποίο και θα περιλαμβάνει όλες τις λεπτομέρειες του ταξιδιού.

Ο διαγωνισμός δεν είναι μόνο μειοδοτικός. Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών (όπως ζητούνται από την προκήρυξη) καθώς και η εμπειρία των τουριστικών γραφείων σε πολυήμερες σχολικές εκδρομές που θα εγγυάται την αρτιότερη κα ασφαλέστερη οργάνωση της εκδρομής. Τέλος, η ασφαλής μεταφορά καθώς και η ποιοτικότερη παροχή υπηρεσιών διαμονής στο ξενοδοχείο, θα αποτελέσουν τα ουσιαστικότερα κριτήρια στην επιλογή της καλύτερης πρότασης από την επιτροπή αξιολόγησης. Το τουριστικό πρακτορείο που θα επιλεγεί, θα ειδοποιηθεί τηλεφωνικά. Με την προσφορά τέλος, θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.

Ο Διευθυντής

Θεολόγος Νταϊρούσης